User:Əminağa Sadıqov/sandbox

== Əminağa Sadıqov == Azərbaycan Milli Elmlər Akademiyası Elmi-Təşkilat Şöbəsinin rəisi, Əqli Mülkiyyət və İnnovasiya İctimai Birliyinin sədri, Riyaziyyat üzrə fəlsəfə doktoru, dosent Əminağa Bəhmən oğlu Sadıqov 1962-ci ildə Azərbaycan Respublikasının Lerik rayonunda anadan olub. Ə.Sadıqov 1985-ci ildə Dnepropetrovsk Dövlət Universitetinin Tətbiqi-riyaziyyat fakültəsini bitirib. 1992-ci ildə həmin Universitetdə fizika-riyaziyyat elmləri namizədi (riyaziyyat üzrə fəlsəfə doktoru) alimlik dərəcəsini alıb. Hazırda elmlər doktoru alimlik dərəcəsi almaq üçün dissertasiyanı bitirib müdafiəyə təqdim etmişdir. Ə.Sadıqov əmək fəaliyyətinə 1985-ci ildə gənc mütəxəssis kimi Azərbaycan Milli Elmlər Akademiyasının Riyaziyyat və Mexanika İnstitutunda başlayıb. 1988-ci ildə AMEA Rəyasət Heyətinin Mərkəzi Aparatına köçürülüb. 1998-ci ildən AMEA-nın ən aparıcı söbəsinin − Elmi-Təşkilat Şöbəsinin rəisidir. Ə.Sadıqov elmi-təşkilati fəaliyyəti ilə yanaşı məhsuldar elmi fəaliyyətlə məşğuldur. O, AMEA-nın Kibernetika İnstitutunda əvəzçiliklə aparıcı elmi işçi vəzifəsində işləyir. Fövqəladə hallar zamanı idarəetmənin avtomatlaşdırılması üçün riyazi modellərin və yeni informasiya texnologiyalarının yaradılmasına dair tədqiqatlar aparır, müstəqil elmi-tədqiqat mövzusuna rəhbərlik edir, yüksəkixtisaslı elmi kadrların hazırlanmasında bilavasıtə iştirak edir. Ə.Sadıqov 72 elmi əsərin, o cümlədən 2 monoqrafiyanın, 2 ixtiranın və 1 patentin müəllifidir. Ə.Sadıqov eyni zamanda Əqli Mülkiyyət və İnnovasiya İctimai Birliyinin sədri, Respublika Elmi Tədqiqatların Təşkili və Əlaqələndiriməsi şurasının elmi katibidir. Ə.Sadıqov dəfələrlə dünyanın 20-yə yaxın ölkəsində keçirilmiş 50-yə yaxın mötəbər beynəlxalq tədbirdə Azərbaycan Respublikasını və Azərbaycan Milli Elmlər Akademiyasını layiqincə təmsil etmişdir. Son 5-6 il ərzində elmi əsərləri ilə yanaşı, nüfuzlu elmi jurnallarda, kütləvi informasiya vasitələrində elmi-təşkilati problemlərə həsr olunmuş 30-a yaxın məruzə, məqalə və müsahibələr dərc etdirmişdir. Ə.Sadıqov müxtəlif ölkələrdə elm və texnologiya sahəsində idarəetməyə dair bir sıra beynəlxalq təlim kurslarında iştirak etmiş və onların sertifikatlarını almışdır. Ə.Sadıqov ana dilindən başqa rus, ingilis və ukrain dillərini bilir. Ə.Sadıqov Azərbaycan Respublikası Prezidentinin 14 dekabr 2005-ci il tarixli sərəncamı ilə Azərbaycan elminin inkişafındakı xidmətlərinə görə “Tərəqqi” medalı ilə təltif olunub. O, elm sahəsində bu təltifə layiq görülmüş ən cavan alimdir. Ə.Sadıqov səmərəli elmi və elmi-təşkilati fəaliyyətinə gərə 2 dəfə AMEA-nın Fəxri Fərmanı ilə təltif olunub. O, həmçinin AMEA prezidentinin və Ukrayna MEA prezidentinin təqdimatlarına əsasən “Zolotaya Fortuna” Beynəlxalq Reytinq Akademiyasının “Честь,Слава, Труд” medalı ilə təltif olunub. Evlidir. 3 övladı var.